Έννομο αγαθό και ζητήματα συρροής στην πορνογραφία ανηλίκων κατ’ αρ. 348Α ΠΚ
Creators: name: Πάπαρης, Θεοδόσιος Δημητρίου
Publisher: name: Aristotle University of Thessaloniki
Year: 2018
Subjects: Πορνογραφία
Ανήλικοι
Pornography
Children

description: Η παρούσα μελέτη έχει ως σκοπό να αναδείξει συγκεκριμένα ζητήματα σχετιζόμενα με το άρ. 348α πκ, που αφορά στην πορνογραφία ανηλίκων. Τα ζητήματα αυτά είναι ειδικότερα η αναζήτηση του εννόμου αγαθού αλλά και τα προβλήματα συρροής που ανακύπτουν μετά τον προσδιορισμό του. Στο πρώτο μέρος η μελέτη ασχολείται με το έγκλημα της πορνογραφίας ανηλίκων παρουσιάζοντας σε αδρές γραμμές την νομοτυπική του μορφή. Η παρουσίαση αυτή είναι σημαντική για τον προσδιορισμό του προστατευόμενου έννομου αγαθού, το οποίο συνιστά ακριβώς το προστατευόμενο μέσω των κυρωτικών κανόνων μέγεθος. Στη συνέχεια, στο δεύτερο μέρος, θα αναζητηθεί το θιγόμενο έννομο αγαθό κατά τη διάταξη του 348α πκ. Στο πλαίσιο αυτό εξετάζονται όλες οι θεωρίες που έχουν υποστηριχθεί, ήτοι οι θεωρίες περί προσβολής της δημόσιας τάξης, οι ενδιάμεσες θεωρίες περί προσβολής της δημόσιας τάξης και της ανηλικότητας, οι παιδοκεντρικές θεωρίες και οι θεωρίες περί αμιγούς προστασίας της ανηλικότητας. Επίσης δίδεται ιδιαίτερη έμφαση στην διάκριση μεταξύ των θεωριών που υποστηρίζουν ότι το 348α πκ είναι έγκλημα βλάβης και αυτών που υποστηρίζουν ότι είναι έγκλημα διακινδύνευσης. Η αναζήτηση του εννόμου αγαθού αποτελεί απαραίτητο πρόκριμα για το τρίτο μέρος της μελέτης που είναι η εξέταση των ζητημάτων συρροής. Εν προκειμένω δίδεται ιδιαίτερη έμφαση στη συρροή του 348α με τα εγκλήματα του 19ου κεφαλαίου του ποινικού κώδικα (αποπλάνηση ανηλίκων, βιασμό, σωματεπορία, κατάχρηση ανηλίκων σε ασέλγεια, μαστροπεία κλπ) αλλά και τον νόμο περί ασέμνων. Η μελέτη ασχολείται επίσης, και με την συρροή στην περίπτωση που πραγματώνεται περισσότερες φορές το έγκλημα του άρθρου 348α πκ ως υπαλλακτικώς μικτό έγκλημα. Εξετάζεται επίσης ο τρόπος μέτρησης των προσβαλλόμενων εννόμων αγαθών, αναλύεται η συρροή κατοχών πορνογραφικού υλικού, αλλά και οι περιπτώσεις τέλεσης του εγκλήματος καθ’ έξη, κατ’ εξακολούθηση και κατ’ επάγγελμα. Στο τελευταίο μέρος της μελέτης ακολουθεί η εξαγωγή συμπερασμάτων
description: This study aims to highlight specific issues of Art. 348A of the Criminal Code, relating to child pornography. These issues are in particular the search for the equitable good and the joinder problems that arise after its identification. In the first part, the study deals with the crime of child pornography, presenting in a broad outline its legal form. This presentation is important for identifying the protected equitable good, which is precisely the protected size through the sanction rules. Subsequently, in the second part, the offended equitable good will be sought under the provision of 348A. In this context, all the theories that have been supported, namely the theories on public order insult, intermediate theories on public order and minority insult, child-centered theories and theories on pure protection of minority, are examined. Also, special emphasis is placed on the distinction between theories that claim that 348A of the Criminal Code is a crime of damage and those who claim to be an anticipatory crime. The search for the equitable good constitutes a prerequisite for the third part of the study, which is the examination of joinder issues. In this regard, particular emphasis is placed on joinder of 348A with the crimes of the 19th chapter of the Criminal Code (seduction of minors, rape, procuration to prostitution, abuse of minors in lewdness, solicitation to prostitution, etc.) and the law about indecent publications. The study also deals with the joinder in the case where the crime of Article 348A of the Criminal Code is repeatedly committed as an alternatively mixed crime. Also, the way of counting the affected equitable goods is examined, the joinder of the holders of pornographic material is analyzed, as well as the cases of crime by habit, consecutive crime and crime by profession. In the last part of the study, conclusions are drawn